Incident la ceremoniile de Ziua Marinei de la Constanţa. Un militar a leşinat in timpul discursului președintelui Klaus Iohannis.

Colegii au intervenit şi l-au sprijinit, ajutându-l să iasă din rând.

Militarul a fost dus la o ambulanță din zonă, după care medicii au decis să îl ducă la spitalul militar din oraș.

Ministrul Apărării, Gabriel Leș, a declarat că militarul american este sub îngrijire.

„Lucrurile se pare că decurg bine. A fost doar o cădere de glicemie, este la Spitalul Militar”, a spus ministrul, citat de Mediafax.

Militari din marina românească au făcut demonstraţii de luptă, iar lor li s-au alăturat colegi din Italia, Ucraina şi Statele Unite.

Ziua Marinei Române a fost aniversată pentru prima dată acum 117 ani, pe 15 august, dată strâns legată de sărbătoarea religioasă a Sfintei Maria, care este considerată ocrotitoarea marinarilor de pretutindeni.

Editare Georgiana Marina